Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli välisminister: ainus võimalus lükata edasi maarünnak Rafah'sse,
oleks Hamasi nõustumine
pantvangide vabastamist käsitleva kokkuleppega.
Palestiina omavalitsuse esimees kutsub rahvusvahelist üldsust üles
tunnustama Palestiina riiki, sõltumata reaalsusest koha peal.
Egiptus vihjab, et aitaks palestiinlasi
Iisraeli rünnaku puhul Rafah'sse.
Iisraeli Kaitseväe IDF-i peastaabiülem kindralleitnant Herzi Halevi
kiitis heaks ja arutas Lõuna väejuhatuse ülema
kindralmajor Yaron Finkelmaniga plaane sõja jätkamiseks
islamistliku Hamasi ja selle liitlasrühmituste vastu Gaza sektoris.
IDFi plaanid, mille on heaks kiitnud ka Jeruusalemma sõjakabinet,
hõlmavad operatiivseid ettevalmistusi Rafah'le suunatud maarünnakuks.
Sellest tulenevalt avaldas islamirühmitus Hamas,
kes pelgab lähenevat operatsiooni oma viimase kantsi vastu, videoid,
mis näitavad kolme Iisraeli-USA topeltkodakondsusega pantvangi,
osana oma psühholoogilisest sõjast Iisraeli rünnaku nurjamiseks.
Juhin lihtsalt teie tähelepanu faktile, et sõjakabinet kohtub praegu,
et arutada, kuidas hävitada viimased jäänused,
viimane veerand Hamasi pataljonidest Rafah's ja mujal Gazas.
Nad kohtuvad just praegu. Nad tunnevad survet ja milline üllatus.
Nad hakkavad tegema lepitavaid pseudomärkusi.
Me ei lähe õnge. Ma ei usu, et keegi maailmas selle õnge läheks.
Iisraeli valitsuse pressiesindaja märkis lisaks,
et kuigi Hamas püüab veenda rahvusvahelist üldsust
oma taaselustatud soovis
pidada läbirääkimisi pantvangide vabastamiseks,
on nii Washington kui Jeruusalemm teadlikud
islamirühmituse petlikest meetoditest.
Ma lihtsalt juhin teie tähelepanu
USA välisministri Blinkeni märkustele,
kus ta suunab süü täielikult ja ainuüksi Hamasile.
Nad hoiduvad mis tahes lepingust,
isegi kui Iisrael on tõesti teinud äärmuslikke jõupingutusi,
et püüda meie inimesi koju tuua. Hamas on see, kes minema kõnnib.
On oluline rõhutada, et Iisraeli välisminister Yisrael Katz
tunnistas intervjuus kodumaisele Keshet 12 News'ile,
et ainus, millega rahvusvaheline üldsus saaks viivitada
Iisraeli maavägede pealetungi Rafah'sse,
oleks kõigi pantvangide vabastamine Hamasi poolt.
Meile on esmatähtis nais- ja meespantvangide vabastamine.
Kui on kokkulepe, teeme kokkuleppe.
Isegi kui see tähendab Rafah' plaanide edasilükkamist? - Jah.
Rafah' operatsioon edasi lükata, et kiirendada kokkulepet?
Kokkuleppe puhul peatame operatsiooni.
Teeme kõik, et pantvangid tagasi tuua.
Muutmata sõjapidamismeetmeid,
kus sõdurid ohverdasid end ja langesid või said haavata,
ja kus osalesid reservistid ja mobiliseeriti kogu rahvas.
Teeme kõik, mis võimalik.
- Kui lähedal oleme täna õhtul, härra minister,
pantvangilepingule või Rafah' operatsioonile?
Valmistume operatsiooniks, sest seda on vaja,
aga loodan kokkulepet.
USA välisminister Antony Blinken
rõhutas enne reisi Saudi Araabia Kuningriiki
Maailma Majandusfoorumile
ja Pärsia lahe koostöönõukogu tippkohtumisele,
et toetab Iisraeli-vastaseid proteste USA ülikoolilinnakutes,
sõltumata toetusest, mida Hamas ja Teherani ajatolla režiim
protestijatele avaldasid.
Samal ajal kasutas Washingtoni esidiplomaat
Hiina-visiidil ka võimalust süüdistada islamistlikku Hamasi,
diplomaatiliste jõupingutuste nurjumises
pantvangide vabastamist käsitleva kokkuleppe saavutamiseks.
Meie oma riigis on demokraatia tunnuseks,
et meie kodanikud avaldavad mis tahes ajal oma seisukohti,
muresid ja viha.
Ja arvan, et see peegeldab riigi ja demokraatia tugevust.
Kuid nagu olen varemgi öelnud, see võib lõppeda homme;
see oleks võinud lõppeda eile, või juba mitu kuud tagasi,
kui Hamas oleks relvad maha pannud,
lõpetanud varjumise tsiviilelanike taha, vabastanud pantvangid ja alistunud.
Kuid muidugi on ta otsustanud seda mitte teha.
Samuti on märkimisväärne, et Hamasi suhtes valitseb vaikus.
Justkui poleks ta isegi selle loo osa.
Kuid olen ka korduvalt öelnud, et see, kuidas Iisrael tagab,
et 7. oktoober enam iial ei korduks, on väga oluline.
Ja töötame iga päev,
et püüda minimeerida süütutele inimestele tekitatud kahju
ja tagada, et nad saaksid vajalikku abi ja toetust.
Minister Blinken, kes rõhutas ka Washingtoni lootust,
et Peking kasutab oma mõju Iraanile,
vältimaks pingete eskaleerumist Lähis-Idas,
sõitis edasi Saudi Araabiasse,
kus ta osales Maailma Majandusfoorumi istungil,
millele järgnes Pärsia lahe koostöö- nõukogu välisministrite tippkohtumine.
Kogu regiooni jaoks on tõesti kaks teed edasi.
Üks on täis lõhestatust, hävingut, vägivalda ja püsivat ebakindlust.
Teine - suuremat integratsiooni, turvalisust ja rahu.
Tänane kohtumine näitab,
et paljud meist tahavad järgida positiivset teed
ja olen tänulik kolleegidele Pärsia lahe koostöönõukogus,
kes teevad koostööd, et selles suunas asju edendada.
Sarnaselt Pärsia lahe koostöönõukogu liikmete väljendatud seisukohtadele
rõhutasid Jordaania ja Egiptuse peaministrid
Maailma Majandusfoorumi küsimuste ja vastuste sessioonil,
et nende arvates tuleb tagada,
et kõnelused Iisraeli ja palestiinlaste vahel
kulmineeruksid rahvusvaheliselt soovitud kahe riigi lahendusega.
Meie kõigi üldine eesmärk on,
et mis tahes läbirääkimised lõppeksid kahe riigi lahendusega.
Muidu see kriis jätkub ega lõpe kunagi
ning see kahjustab kõiki regioonis. Nii et peame tõsiselt koos töötama.
Arvan, et kogu maailm peab tõesti püüdma
kõigepealt lõpetada need ebainimlikud rünnakud Gaza vastu.
Aga peame töötama pikaajalise eesmärgi nimel,
et saavutada kahe riigi lahendus.
Egiptuse peaminister väljendas Kairo vastuväiteid
Iisraeli peatsele rünnakule Rafah'sse.
Ometi, erinevalt levivatest raportitest, vihjas ta,
et Egiptus oleks valmis abistama Palestiina elanikkonda,
kui see üle piiri Egiptuse territooriumile tuleks.
Muidugi võib see kaasa tuua järjekordse ümberasumise
nende inimeste jaoks, kes otsivad mingit turvalist kohta.
Nad võivad avaldada survet
piiri ületamiseks Egiptusesse.
Ja loomulikult oleme Egiptuse valitsusena
humanitaarsest aspektist lähtudes valmis
andma palestiinlastele igasugust abi.
Kuigi Egiptus ei välista palestiinlaste ajutise ümberasumise stsenaariumi,
kuna Iisrael on endiselt kindlalt pühendunud
islamistliku Hamasi hävitamisele;
rõhutas palestiinlaste president Mahmoud Abbas,
kes sai Maailma Majandusfoorumil näiliselt sooja vastuvõtu osaliseks,
vajadust avaldada survet USA-le, kes suudab ainsana nurjata
Iisraeli kavatsusi Hamasi suhtes Rafah's.
Siinkohal ütlen, et see, mis praegu Gazas toimub
ja mis juhtub lähipäevil,
on see, mida Iisrael teeb Rafah' ründamisega,
sest kõik Gaza palestiinlased on koondunud Rafah'sse
ja vaid üks väike löök ajab nad Gazast põgenema.
Ning siis toimuks
Palestiina rahva ajaloo suurim katastroof.
Loodame, et Iisrael peatab selle rünnaku teostamise
ja me kutsume üles, õhutame,
kutsume Ameerika Ühendriike üles
paluma Iisraelil mitte jätkata Rafah' rünnakuga,
sest Ameerika on ainus riik,
kes suudab takistada Iisraelil
seda kuritegu toime panemast.
President Abbas, kelle populaarsus
on langenud viimastel aastatel rekordmadalale
ja kes on kaotanud territoriaalse kontrolli suure osa nn Läänekalda üle,
kutsus rahvusvahelist üldsust üles tunnustama Palestiina riiki,
lubades pidada Iisraeliga läbirääkimisi soovitud riigi toimimise ja piiride üle,
sõltumata tegelikkusest kohapeal.
Sellegipoolest on Bideni valitsuse kõrgemad ametnikud
edastanud Palestiina juhtkonnale selge sõnumi,
milles nõutakse põhjalikke reforme Palestiina omavalitsuses,
kus lokkab sügavale juurdunud korruptsioon ja toetus terrorismile,
ning selle tagamist, et islamistlik Hamas
ei saaks kunagi tagasi nõuda mingit rolli palestiinlaste tulevikus.
Aitäh, et vaatasite TV7 Iisraeli Uudiseid!
Julgustan teid palvetama rahu Jeruusalemmale
ja lunastust Iisraelile.
Kui teid õnnistavad meie annetuspõhised saated,
mis on saadaval tasuta, kaaluge palun annetuse tegemist.
Seda saab teha meie veebilehel www.tv7israelnews.com.
Olen Jonathan Hessen. Õnnistatud õhtut!
Kohtumiseni järgmises saates! Seniks - shalom Jeruusalemmast!
Tõlge: Monika Jaaguri